open-index/open-wikipedia-markdown huggingface dataset:
Oligoceno

[thumb|300px|Sedimentos do oligoceno en [Colorado, Estados Unidos de América|Colorado.]]

O **Oligoceno**, unha división da escala temporal xeolóxica, é a terceira e última época xeolóxica do período Paleóxeno na era cenozoica.

Comezou hai 33,9 ± 0,1 millóns de anos e finalizou hai 23,03 millóns de anos.

O oligoceno considérase a miúdo como un momento de transición entre o mundo tropical arcaico do Eoceno e os ecosistemas de aspecto máis moderno do Mioceno. O cambio máis significativo dos ecosistemas do oligoceno foi a expansión global dos pasteiros e unha regresión dos bosques tropicais da franxa ecuatorial.

O comezo do oligoceno está marcado por un grande evento de extinción, unha substitución da fauna de Europa por outra de Asia, excepto para as familias endémicas de roedores e marsupiais, coñecida como a "*Gran Ruptura de Stehlin* ". O límite oligoceno-mioceno non está marcado por un evento tan facilmente identificábel, senón máis ben por límites rexionais entre o máis cálido oligoceno tardío e o relativamente frío mioceno. A extinción que tivo lugar no oligoceno non foi moi severa, pero eliminou os enormes *Titanotheres*.

## Etimoloxía 
O nome *oligoceno*, cuñado polo xeólogo alemán Heinrich Ernst von Beyrich provén das palabras gregas ὀλίγος *olígos*, 'pouco' e καινός *kaínos*, 'novo', 'recente', e fai referencia á escaseza de novos grupos modernos de mamíferos en comparación coa explosión evolutiva que estes animais tiveron no Eoceno.

## Subdivisións 
A Comisión Internacional de Estratigrafía recoñece as seguintes idades xeolóxicas do Oligoceno:

* Chattiano: empezou hai 28,4 ± 0,1 millóns de anos. Estratigraficamente, o seu inicio está marcado por foraminíferos planctónicos e pola extinción do xénero *Chiloguembelina*. Durante este período tivo lugar a maior erupción volcánica individual coñecida: a erupción de *Fish Canyon* en La Garita. que sucedeu hai 27,51 millóns de anos. Esta idade xeolóxica acabou hai 23,03 ± 0,1 millóns de anos e o seu nome, acuñado en 1894 polo xeólogo alemán Theodor Fuchs, fai referencia aos Chatti, unha tribo da antiga Xermania.

## Notas 
## Véaxase tamén 
### Bibliografía 
* Holmes, T. (2008): *Age of Mammals: The Oligocene and Miocene Periods*. Chelsea House Publications. ISBN 978-0-8160-5964-5
* Prothero, D. (1994): *The Eocene-Oligocene Transition: Paradise Lost*. Columbia University Press. ISBN 0-231-08091-3
* Prothero, D. e  Emry, R. (1996): *The Terrestrial Eocene-Oligocene Transition in North America*. Cambridge University Press. ISBN 0-521-43387-8
### Outros artigos 
* Xeoloxía histórica

### Ligazóns externas 
* Oligoceno La deriva continental (Proyecto Celestia)  
* Oligocè. Fauna i flora 
* Clima do oigoceno 
* Follas fósiles do oligoceno 
* Peixes fósiles do oligoceno
Era cenozoica

A **era cenozoica**, **Cenozoico** ou **era terciaria** é, na escala de tempo xeolóxico, a era xeolóxica que se iniciou hai uns 65,5 ± 0,3 millóns de anos e que se estende até a actualidade.

É a terceira e última era do eón fanerozoico e segue á era mesozoica. O seu nome procede do lingua grega e significa 'animais novos' (de καινός *kainós*, 'novo'  e ζωή *zoé*, 'animal' ou 'vida'). O **período terciario**, actualmente non recoñecido pola Comisión Internacional sobre Estratigrafía, comprendía a era cenozoica excepto os últimos 2,5 millóns de anos, cando se inicia o período cuaternario.

Durante a era cenozoica, a India colidiu con Asia hai 55-45 millóns de anos, e Arabia colidiu despois con Eurasia, pechando o mar de Tetis, hai uns 35 millóns de anos. Como consecuencia diso, produciuse a gran pregamento alpino que formou as principais cordilleiras do sur de Europa e Asia, como os Pireneos, Alpes e Himalaias.

Ao cenozoico tamén se lle chama a era dos mamíferos, animais que, ao extinguírense os dinosauros a finais do Cretáceo, experimentaron unha extraordinaria radiación adaptativa e pasaron a ser a fauna característica.

Hai uns 30 millóns de anos xurdiron os primeiros primates superiores (os máis primitivos estaban xa presentes hai máis 65 millóns de anos), aínda que *Homo sapiens* non apareceu até hai uns 200.000 anos.

## Subdivisións 
O Cenozoico divídese en tres períodos, Paleoxeno, Neoxeno e Cuaternario, que á súa vez se dividen en épocas. O Paleoxeno comprende as épocas Paleoceno, Eoceno e Oligoceno; o Neoxeno comprende Mioceno e Plioceno, mentres que o Cuaternario comprende as épocas Plistoceno e Holoceno, a última das cales está actualmente en curso. O antigo período terciario comprendía Paleoxeno e Neoxeno.[miniatura|[Oroxenia alpina.|centro]]

## Notas  
## Véxase tamén 
### Outros artigos 
* Xeoloxía histórica
Paleóxeno

O **Paleoxeno** (escrito ás veces **Paleóxeno**), tamén coñecido como **terciario temperán**, é, na escala de tempo xeolóxico, un período xeolóxico, o que inicia a era Cenozoica. O Paleoxeno destacou especialmente pola evolución dos mamíferos a partir de especies pequenas e relativamente pouco importantes como o eran a finais do cretáceo.

## División temporal 
Comezou hai 65,5 ± 0,3 millóns de anos e acabou hai 23,03 millóns de anos, cunha duración, por tanto, duns 43 millóns de anos..  

Divídese en tres épocas xeolóxicas: paleoceno, eoceno e oligoceno. 

## Bioloxía 
Os organismos que permaneceron nos océanos son os taxons que persisten hoxe en día. Sobre a Terra, as  plantas con flor (anxiospermas) do Paleóxeno eran parecidas ás do Cretáceo Superior. 

A vida animal cambiou drasticamente; os mamíferos, en xeral pequenos ao inicio do paleóxeno, xa eran moi parecidos aos actuais a finais do período. Importantes no período foron: *Mesohippus* (cabalos), foraminíferos, monos, anxiospermas e a diversificación dos mamíferos.

## Xeoloxía 
O período paleóxeno marcou un tempo de transición na historia da Terra. O cambio climático máis profundo foi o arrefriamento que fixo medrar as rexións polares. 

No ámbito xeolóxico global destaca a formación do carbón, os Alpes e, en Suramérica, a subdución de tipo Andino. Formáronse cadeas montañosas actuais en América do Norte (Serra Nevada e Montañas Rochosas) e en Europa (Alpes, cadeas Ibéricas, Béticas, Pireneo e Cantábrica). Os sedimentos que rexistran estes e outros sucesos cenozoicos están, na súa maioría, non consolidados, a excepción de carbonatos e algúns silicatos litificados.

[miniatura|Durante o paleóxeno aparecen e diversifícanse os [Equidae|équidos, como *Hyracotherium* (na ilustración) ou *Mesohippus*.|centro]]

## Notas 
## Véxase tamén 
### Outros artigos 
* Evolución dos mamíferos
* Eoceno
* Oligoceno
* Paleoceno 
* Xeoloxía histórica 
### Ligazóns externas 
* Paleóxeno
* Vitrina Era Cenozoica - Período Terciario
Ulex

*Para ver a especie máis común en Galicia ver o artigo **toxo arnal***

**Toxo** é o nome común que reciben as especies do xénero ***Ulex***; un xénero de arredor de 20 especies de arbustos perennes da familia Fabaceae, nativos da Europa occidental atlántica e do norte de África, coa maioría das especies na Península Ibérica, e concretamente en Galicia.

A especie máis espallada é o toxo arnal (*Ulex europaeus*), que medra en sitios asollados, e solos areentos, acadando unha altura de até 2-3 metros. As flores, chamadas **chorimas** ou choridas, teñen un forte recendo a coco. Considérase a flor nacional de Galicia. A semente recibe o nome de *nabía de toxo*.

En lugares coma América do Norte, América do Sur, Nova Zelandia e Australia introduciuse coma planta ornamental. Nalgunhas zonas naturalizouse polo que se considera especie invasora.

## Especies 
* *Ulex argenteus*
* *Ulex australis*
* *Ulex boivinii*
* *Ulex borgiae*
* *Ulex canescens*
* *Ulex cantabricus*
* *Ulex densus*
* *Ulex eriocladus* C. Vicioso, (endemismo ibérico)
* *Ulex europaeus*, toxo arnal, toxo común, toxo.
* *Ulex gallii*, toxo femia
* *Ulex genistoides*
* *Ulex micranthus*, (endemismo galego)
* *Ulex minor*, toxo gateño, toxo molar
* *Ulex parviflorus*

## Galicia 
### Especies 
En Galicia aparecen catro especies principalmente:
* ***Ulex europaeus***, toxo arnal, toxo bravo ou toxo albar.
* ***Ulex gallii***, toxo femia, máis espiñento (aínda que as espiñas son un pouco máis pequenas, até 3&nbsp;cm) e baixo que o anterior e probabelmente o máis frecuente de Galicia, xa que ten maiores límites de tolerancia que o toxo bravo, medrando desde os solos húmidos das brañas até os solos máis secos, e dende o nivel do mar até os 1500m.
* ***Ulex minor***, toxo gateño ou toxo molar, máis termófilo, e con máis peluxe que os anteriores, con espiñas un pouco máis miúdas (até 2&nbsp;cm). Atópase en todo o territorio agás nas zonas máis mediterráneas. 
* ***Ulex micranthus***, toxo brañego, termófilo e menos frecuente, sendo endemismo do sur de Galicia e norte de Portugal, tendo o seu límite setentrional na cidade de Pontevedra. É o máis pequeno dos toxos galegos, pois apenas acada os 80&nbsp;cm, as súas espiñas chegan a 1&nbsp;cm e posúe pólas curvas. Tamén chamado *Ulex lusitanica*, aínda que un nome máis correcto sería *Ulex gallaica*.

### Etnoloxía 
O toxo servía coma alimento do gando, coma estrume e tamén para roxar o forno.
A parte lígnea, moi dura, servía tamén coma combustíbel nas cociñas de leña e nas lareiras. Tamén para facer os caxatos (cos que tamén se xogaba á choca).
### Refráns 
* *Ser coma un toxo arnau*, ser áspero no trato. (Salvaterra de Miño).
* *Todo é toxo e por rozar*, non hai onde escoller. (Viveiro).

## Véxase tamén 
### Outros artigos 
* Toxo arnal
* Chorima

### Ligazóns externas 
* Plant Systematics
* Angiosperm Phylogeny Website
* Pflanzeneinkaufsführer für Europa
* Botánica sistemática
* Encyclopedia of Life
* The International Plant Names Index
Confederación Española de Organizacións Empresariais

A **Confederación Española de Organizacións Empresariais** (**CEOE**) é unha institución española fundada en xuño de 1977 que representa o empresariado español, integrando empresas públicas e privadas de todos os sectores. Centra o seu labor en axudar os empresarios en contraposición co labor dos sindicatos.
A afiliación realízase a través de 2.000 asociacións de base e 200 organizacións territoriais e sectoriais.

CEOE é membro de BusinessEurope, patronal que agrupa as organizacións empresariais europeas, ostentando unha das súas vicepresidencias.

En relación co seu financiamento, a CEOE, como tamén os sindicatos españois, recibe subvencións públicas, do goberno central e das comunidades autónomas.

## Lista de presidentes 
* Carlos Ferrer Salat (1977-1984), presidente fundador
* José María Cuevas Salvador (1984-2007)
* Gerardo Díaz Ferrán (2007-2010)
* Joan Rosell (2010-)

## Notas 
## Véxase tamén 
### Ligazóns externas 
* Confederación Española de Organizaciones Empresariales .
Asociación de Federacións de Fútbol de Azerbaidján

A **Asociación de Federacións de Fútbol de Azerbaidján** (en azerí: *Azərbaycan Futbol Federasiyaları Assosiasiyası*, ou *AFFA*), é o órgano que xestiona o fútbol de Azerbaidján, comandando os campionatos nacionais e a selección de fútbol de Azerbaidján. A asociación está situada na capital nacional, Bakú.

## Historial no Campionato de Europa 
***Organizacións**: 0
***Participacións**: 0
***Títulos**: 0
***Finais**: 0
***Rolda de cualificación:**
** Presenzas: 3
** Xogos: 28
** Vitorias: 2
** Empates: 3
** Derrotas: 23
** Goles marcados: 13
** Goles sufridos: 75

## Véxase tamén 
### Ligazóns externas 
*Sitio web oficial da AFFA 
*Azerbaidján  no sitio web da FIFA
*Azerbaidján no sitio web da UEFA
Gran Premio do Reino Unido de 1964

O **Gran Premio do Reino Unido de 1964** foi unha carreira de automobilismo de Fórmula Un, celebrada o 11 de xullo de 1964 no circuíto de Brands Hatch, Kent, Inglaterra. Foi a quinta carreira do Campionato do Mundo da tempada de . Foi a primeira das doce carreiras de Fórmula Un que se celebraron no circuíto do sur de Inglaterra, alternaríase con Silverstone ata . A carreira foi gañada por Jim Clark pilotando un Lotus 25.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas 
*
Bocadoce

miniatura|235px|Debuxo dun bocadoce. 
miniatura|235px|Dentes de bocadoce.

O **bocadoce**, chamado **bocadoce gris** por Lahuerta e Mouriño, *Hexanchus griseus*, é unha especie de tiburón da familia dos hexánquidos (*Hexanchidae*) que habita nas augas profundas (avistouse a profundidades próximas aos 2 000 m), e que apenas evolucionou desde o período xurásico, hai uns 190 millóns de anos.

## Descrición 
As principais características do bocadoce son:

É unha especie de hábitos solitarios e de ambientes bentónicos e peláxicos ligados ás vertentes da plataforma continental, encontrándose a profundidades que van desde a superficie até os 1 875 m; polo día permanece en augas profundas, para ascender pola noite para se alimentar; os individuos novos viven máis preto da costa.
 
É carnívoro, caníbal intrauterino e tamén preeiro, alimentándose fundamentalmente de raias, quimeras e outros tiburóns, e de bacallaus, beretes, pescadas e outros peixes, e de cangrexos, camaróns, cefalópodos e mesmo, nalgunhas latitudes, focas.

As femias alcanzan a madurez sexual cando chegan aos 4,5 m de lonxitude e os machos aos 3,6 m. A época de reprodución é entre outubro e maio. É un tiburón ovovivíparo, con camadas que van desde as 20 até as 100 crías, que miden ao nacer de 60 a 70&nbsp;cm.

## O bocadoce e o home 
O bocadoce non é unha especie perigosa para o ser humano, e os escasos ataques rexistrados a humanos foron tras provocalo previamente.

A súa carne comercialízase fresca ou conxelada para consumo —aínda que se considera semitóxica polos seus fortes efectos laxantes— e tamén para a produción de aceite e alimentos para peixes.

## Notas 
## Véxase tamén 
### Bibliografía 
* Allen, Thomas B. (1999): *The Shark Almanac*. Nova York: The Lyons Press. ISBN 1-55821-582-4.
* Compagno, Leonard; Marc Dando & Sarah Fowler (2005): *Sharks of the World*. New Jersey: Princeton University Press. ISBN 0-691-12072-2.
* Rodríguez Solórzano, Manuel; Sergio Devesa Regueiro e Lidia Soutullo Garrido (1983): *Guía dos peixes de Galicia*. Vigo: Editorial Galaxia. ISBN 84-7154-433-4.
* Rodríguez Villanueva, X. L. e Xavier Vázquez (1992): *Peixes do mar de Galicia. (I) Lampreas raias e tiburóns*. Vigo: Edicións Xerais de Galicia. ISBN 84-7507-654-8.

### Outros artigos 
* Tiburóns
* Hexánquidos*
* Hexanquiformes

### Ligazóns externas 
* *Hexanchus griseus* en ITIS.  Consultada o 12/02/2021.
* *Hexanchus griseus* en Asturnatura.  Consultada o 2/12/2012.
* *Hexanchus griseus* en FishBase.  Consultada o 2/12/2012.
* *Hexanchus griseus* en Animal Diversity Web.  Consultada o 2/12/2012.
* *Hexanchus griseus* en NCBI.  Consultada o 2/12/2012.
* *Hexanchus griseus'' na Lista Vermella da IUCN.  Consultada o 2/12/2012.
Cirene (homónimos)

**Cirene** pódese referir a:
* **Cirene**, personaxe da mitoloxía grega.
* **Cirene**, antiga cidade grega nas costas da actual Libia.
* **(133) Cirene**, asteroide.
* **Simón de Cirene**, personaxe do Novo Testamento.
* **Antípatro de Cirene**, filósofo grego.
* **Sinesio de Cirene**, filósofo grego.
* **Teodoro de Cirene**, filósofo e matemático grego.
* **Magas de Cirene**, rei helenístico.
* **Lucio de Cirene**, personaxe do Novo Testamento.
* **Arcesilao I de Cirene**, rei de Cirenaica.
* **Arcesilao II de Cirene**, rei de Cirenaica.
* **Bato I de Cirene**, rei de Cirenaica.
* **Bato II de Cirene**, rei de Cirenaica.
* **Bato III de Cirene**, rei de Cirenaica.
Suatorre, Ambía, Baños de Molgas

**Suatorre** é un lugar da parroquia de Ambía no concello ourensán de Baños de Molgas na comarca de Allariz - Maceda. Tiña 13 habitantes no ano 2011 segundo datos do INE e do IGE, dos cales 7 eran homes e 6 mulleres. Iso supón unha diminución da poboación respecto a 2010, cando tiña 14 habitantes (7 homes e 7 mulleres).
## Lugares e parroquias 
### Lugares de Baños de Molgas 
### Parroquias de Baños de Molgas 
## Notas
Segunda división española 1969/70

A tempada **1969-70** da Segunda División Española foi a 38ª edición do torneo. A categoría estivo composta por vinte equipos. O Sporting de Xixón proclamouse campión e acadou o ascenso xunto a CD Málaga e RCD Espanyol mentres que o Real Valladolid, Real Murcia, UD Salamanca, CD Ourense, Bilbao Athletic, Elche CF Ilicitano e Osasuna descenderon a Terceira División Española.
## Clasificación
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Resultados finais 
* **Ascenso a Primeira**: Sporting de Xixón, CD Málaga e RCD Español.
* **Descenso a Segunda**: Deportivo da Coruña, RCD Mallorca e Pontevedra CF.
* **Ascenso a Segunda**: Hércules, Villarreal, Racing de Santander, Langreo, CD Logroñés, Cádiz CF e Moscardó.
* **Descenso a Terceira**: Real Valladolid, Real Murcia, UD Salamanca, CD Ourense, Bilbao Athletic, Elche CF Ilicitano e CA Osasuna.

## Véxase tamén
### Ligazóns externas
* Clasificacións de fútbol da tempada 1969/70 
* Liga de Fútbol Profesional
* Real Federación Española de Fútbol
Kosmos 230

**Kosmos 230** (Космос 230 en ruso), tamén denominado **DS-U3-S Nº 2**, foi un satélite artificial soviético lanzado o 5 de xullo de 1968 mediante un foguete Kosmos 2I desde a base de Kapustin Yar.

## Características 
Kosmos 230 foi o segundo e último membro do modelo de satélites DS-U3-S. Estivo adicado a facer observacións do Sol a diferentes lonxitudes de onda. Foi inxectado nunha órbita inicial de 580&nbsp;km de apoxeo e 290&nbsp;km de perixeo, cunha inclinación orbital de 48,5 graos e un período de 92,9 minutos. Reentrou na atmosfera o 2 de novembro de 1968.

## Notas 
## Véxase tamén 
### Bibliografía 
* 

### Outros artigos 
* DS-U3-S
* Kosmos 166
Premyer Liqasi

A **Premyer Liqasi**, ou **Topaz Premyer Liqası** debido a motivos de patrocinio, é a maior competición de clubs de fútbol en Azerbaidján. Foi iniciada en 1992, tras o país se desconectar da URSS.

## Participantes Tempada 2013-2014 
## Campións 
* 1992 : PFC Neftchi
* 1993 : FK Qarabağ
* 1993-1994 : PFK Turan Tovuz
* 1994-1995 : FK Kapaz Gandja
* 1995-1996 : PFC Neftchi
* 1996-1997 : PFC Neftchi
* 1997-1998 : FK Kapaz Gandja
* 1998-1999 : FK Kapaz Gandja
* 1999-2000 : FK Shamkir
* 2000-2001 : FK Shamkir
* 2001-2002 : *não concluída* 
* 2002-2003 : *não disputada* 
* 2003-2004 : PFC Neftchi
* 2004-2005 : PFC Neftchi
* 2005-2006 : FK Baku
* 2006-2007 : FK Khazar Lenkoran
* 2007-2008 : FK Inter Baku
* 2008-2009 : FK Baku
* 2009-2010 : FK Inter Baku
* 2010-2011 : PFC Neftchi
* 2011-2012 : PFC Neftchi
* 2012-2013 : PFC Neftchi
* 2013-2014 : FK Qarabağ

## Véxase tamén 
### Outros artigos 
* Segunda División de Azerbaidján

### Ligazóns externas 
* Sitio web oficial da Topaz Premyer Liqası
Diomedes de Tracia

[thumb|right|200px|[Heracles e as eguas de Diomedes, detalles do mosaico dos doce traballos de Heracles de Liria (España), primeira metade do século III.]]

Na mitoloxía grega, **Diomedes** (en grego antigo, Διομήδης / ), rei de Tracia, era un xigante, fillo de Ares e Cirene. Viviu na ribeira do Mar Negro e gobernou a tribo guerreira dos bistóns. Foi coñecido polas súas catro eguas comedoras de homes, que foron roubadas por Heracles para completar o oitavo dos seus doce traballos, matando a Diomedes no proceso.

## Notas 
## Véxase tamén
Palo Alto

**Palo Alto** é unha cidade do condado de Santa Clara, no estado de California (Estados Unidos). Atópase na Área da Baía de San Francisco, no extremo norte de Silicon Valley, preto da Universidade de Stanford. Moitas empresas de tecnoloxía, como Hewlett-Packard ou Xerox teñen a súa sede en Palo Alto.

Palo Alto fundouse en 1887 e o seu nome vén dunha sequoia xigante chamada 'el Palo Alto'. O nome foi asignado polo tamaño e a gran visibilidade da árbore na área da baía de San Francisco.

Tamén é o lugar onde naceu a primeira organización ciberactivista da historia, Computer Professionals for Social Responsibility, por posibles tentativas que induciran a guerras nucleares.

## Notas
Will Haven

**Will Haven** é unha banda estadounidense de noise metal procedente de Sacramento (Estados Unidos). O grupo formouse no ano 1995 e, tras a publicación de 3 álbums de estudio e de xirar con bandas como Deftones e Soulfly, separouse en 2002. Reuniríase novamente en 2005 e dende entón editaron catro álbums máis. O seu estilo musical foi descrito como unha combinación de moitos subxéneros de metal e hardcore.

## Discografía 
## Véxase tamén 
### Ligazóns externas 
* MySpace da banda
Unwritten Law

**Unwritten Law** é unha banda estadounidense de post-grunge formada no ano 1990 en Poway (California). O grupo ten edtados sete álbums de estudio e ten xirado por todo o mundo. A banda destacou polos seus sinxelos "Seein' Red" e "Save Me (Wake Up Call)", que entraron no *top 5* da lista *Modern Rock Tracks*.

## Discografía 
* *Blue Room* - 1994
* *Oz Factor* - 1996
* *Unwritten Law* - 1998
* *Elva* - 2002
* ''Here's to the Mourning* - 2005
* *Swan'' - 2011

## Véxase tamén 
### Ligazóns externas 
* Páxina oficial
Era

O termo **era** (do latín *aera*), ás veces grafado con inicial maiúscula, **Era**, pode facer referencia a:

* En cronoloxía, **Era**, período de tempo que se caracteriza pola aparición dunha nova orde de cousas e que xeralmente comeza a partir dun suceso importante. Por exemplo: *Era cristiá*, *Era dos descubrimentos*, *Era espacial*, *Era Meiji*.
* En xeoloxía, **Era**, na escala de tempo xeolóxico, unidade de tempo xeolóxico de primeira orde, cada unha das grandes divisións da historia xeolóxica da Terra. Recoñécense seis *Eras* (da máis antiga á máis recente):
:::Hadeico (4500 millóns de anos),
:::Arcaico (3800 Ma),
:::Proterozoico (2500 Ma),
:::Paleozoico (544 Ma),
:::Mesozoico (248 Ma), e
:::Cenozoico (65 Ma).
: 

## Outros usos 
### Música 
* **Era (proxecto musical)**: información sobre o proxecto musical do francés Eric Lévi.
** **Era**, álbum de dito proxecto musical.
### Siglas 
As siglas **ERA** poden referirse a:
* **ERA**, English Racing Automobiles, construtor e equipo británico de Fórmula 1.
* **ERA**, Equipo de respiración autónoma, sistema que permite respirar en atmosferas nocivas a bombeiros, membros de equipos de rescate, mineiros e outros.
* **ERA**, Enfermidade renal aguda: súbita disfunción renal.

### Xeografía 
* **Era**: río da Toscana (Italia).
Vertumno

[miniatura|Vertumno, nos xardíns do [Palacio de Versalles.]]
**Vertumno** ou **Vortumno** (en latín *Vertumnus* ou *Vortumnus*) era unha divindade romana de orixe etrusca (Veltumna ou Voltumna) que personificaba a noción do cambio, da mutación da vexetación durante o transcurso das estacións. Presidía a maduración dos froitos durante o verán e atribuíaselle o don de transformarse en calquera forma ou cousa que lle antollase.

Representábase xunto á súa amada Pomona porque Vertumno era o protector da vexetación e especialmente das árbores froiteiras, das que tamén era protectora ela.

O Veltumna etrusco foi protector da cidade de Volsinia, e o seu santuario, Fanum Voltumnae, era sagrado para a liga das doce cidades etruscas (dodecápole etrusca). Tratábase en todo caso dun epíteto ou dun aspecto do deus etrusco Tinia (que se correspondía co Xúpiter romano).

En Roma, esta divindade tivo unha estatua de bronce no Vicus Tuscus, na entrada do Foro Romano. Esa estatua era obra de Mamurio Veturio, ferreiro dos tempos de Numa, e instalouse en substitución doutra de madeira.

[miniatura|center|500px|Plano do Foro; o Vicus Tuscus, á dereita do [Velabrum.]]

Logo da destrución de Volsinia no ano 264 a. C., o deus protector da cidade foi transferido ao novo templo que lle foi erixido no monte Aventino.

Sexto Propercio, nunha das súas elexías, refírese á estatua de Vertumno (Elexía 4.2.41-46) situada no Vicus Tuscus dicindo que era decorada de acordo aos cambios das estacións. A súa festa era a Vertumnalia, que se celebraba o 13 de agosto.

Sendo Vertumno o deus etrusco do cambio, do seu nome provén o verbo latino *vertere* (cambiar) coas súas derivacións: diversión, perversión, versión etc.
[miniatura|esquerda|Vertumno e Pomona no Xardín do Palacio de Verán de [Pedro I de Rusia|Pedro I en San Petersburgo, por Francesco Penso, chamado "Cabianca", 1717.]]

[miniatura|[Rodolfo II como Vertumno, por Giuseppe Arcimboldo. Pintura no Castelo Skokloster, ao lado do lago Mälar (Suecia).]]

## Véxase tamén 
### Outros artigos 
* Pomona
### Ligazóns externas 
* *Metamorfoses*. Libro XIV Texto latino en Wikisource.
* Sexto Propercio: *Elexías* (IV, 2)
** Libro IV; en latín.
** Libro IV, 2; en latín.
** Libro IV, 2; en inglés.
Comisión Internacional sobre Estratigrafía

A **Comisión Internacional sobre Estratigrafía** (en inglés, *International Commission on Stratigraphy*, ICS) é un importante comité científico, dentro da Unión Internacional de Ciencias Xeolóxicas (IUGS), que se ocupa da estratigrafía, xeoloxía e xeocronoloxía a escala mundial. É esencialmente unha subcomisión que traballa permanentemente e que se reúne con bastante frecuencia, ademais das reunións cuadrienais previstas pola IUGS.

## Obxectivos 
Entre os seus principais obxectivos está o de definir as unidades globais (sistemas, series e pisos) da táboa cronoestratigráfica internacional que, á súa vez, son a base para as unidades (períodos, épocas e idades) da escala de tempo xeolóxico internacional; e, polo tanto, de establecer estándares globais para a escala fundamental para expresar a historia da Terra. É un proxecto iniciado en 1974, para establecer un estándar multidisciplinar e unha Escala de tempo xeolóxico que facilitará as comparacións paleontolóxicas e xeobiolóxicas entre diferentes rexións. Para iso establecéronse patróns obtidos con criterios estratigráficos rigorosos e coa axuda do rexistro fósil, denominados *seccións e puntos de estratotipos de límite globais* (GSSP).

A comisión tamén publica varios relatorios e atualizacións estratigráficas, como a *Táboa Estratigráfica Internacional*.

## Publicacións 
A ICS edita as revistas periódicas *Lethaia* (en colaboración coa Asociación Paleontolóxica Internacional), *Episodes* (sobre a actividade científica da IUGS), *Stratigraphy*, *Geoarabia* (xeoloxía do petróleo), *Newsletters on Stratigraphy* e *Carnets de Géologie / Notebooks on Geology*.

## Notas
Era xeolóxica

Unha **era xeolóxica** é unha subdivisión do tempo xeolóxico que divide os eóns na escala de tempo xeolóxico. Estas eras adoitan dividirse en períodos. A entidade responsábel da definición e clasificación das eras xeolóxicas é a *The International Commission on Stratigraphy (ICS)* (Comisión Internacional sobre Estratigrafía) que, á súa vez, é o maior corpo científico dentro da *International Union of Geological Sciences* (Unión Internacional de Ciencias Xeolóxicas).

O eón Fanerozoico subdivídese en tres eras: o paleozoico, o mesozoico e o cenozoico, que representen as principais etapas no rexistro fósil macroscópico. Estas eras están separades por extincións masivas; a extinción pérmica no límite paleozoico-mesozoico e a extinción K-T, entre o mesozoico e o cenozoico. Hai probas de que impactos de mneteoritos catastróficos tiveron un papel importante á hora de marcar as diferenzas entre as eras.

Antigamente os eóns Hadeano, Arqueano e Proterozoico estaban agrupados na era precámbrica. Esta era cubría os catro mil millóns de anos da historia da Terra anteriores á aparición de animais de cuberta dura. Recentemente, estes eóns foron subdivididos en eras.

## Notas 
## Véxase tamén 
* Escala de tempo xeolóxico
* Xeoloxía histórica
Aavasaksa

miniatura|Vista de Aavasaksa ao fondo
miniatura|Vista desde Aavasaksa
**Aavasaksa** é un outeiro de Finlandia que se localiza na provincia de Laponia, no concello de Ylitornio preto do río Torne que fai fronteira con Suecia e a 70 quilómetros da vila de Tornio. A súa altitude é de 242 metros destacando sobre o resto do territorio circundante e conformando desde 1994 un dos Paisaxes Nacionais de Finlandia elixidos polo Ministerio de Medio Ambiente.

O lugar foi unha das principais etapas da expedición enviada por Lois XV e dirixida por Pierre Louis Moreau de Maupertuis (1736-1737) co obxectivo de medir a lonxitude dun grao do arco de meridiano á altura do círculo polar para determinar con máis precisión a forma da Terra, e que confirmou a teoría de Isaac Newton de que era aplanada nos polos como unha mandarina. Tamén deixou constancia do seu paso a expedición do explorador italiano Giuseppe Acerbi mentres observaba o sol de medianoite dirixíndose ao Cabo Norte. Aavasaksa tamén foi elixido en 1845 como un dos vértices do sistema de medicións xeodésicas coñecido como Arco Xeodésico de Struve.
Gran Premio de Alemaña de 1964

O Gran Premio de Alemaña de Fórmula 1 de  celebrouse en Nürburgring o 2 de agosto de 1964.

Carel Godin de Beaufort sufriu un accidente mortal no seu Porsche 718 durante a carreira. Derrapou na curva Bergwerk na parte máis setentrional da pista, dirixiuse cara ás árbores e sufriu lesións graves na cabeza. Morreu tres días máis tarde nun centro neurolóxico en Colonia.

Esta foi a primeira carreira na F1 para Honda.

## Clasificación 
[dereita|miniatura|[Jim Clark nos pits]]

## Posicións despois da carreira 
;Campionato mundial de Pilotos

;Campionato Mundial de Construtores

* **Notas**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas 
*
Aavo Pikkuus

**Aavo Pikkuus**, nado en Karepa o 23 de novembro de 1954, é un ex ciclista estoniano, medalla de ouro olímpico coa Unión Soviética.

## Traxectoria 
Foi campión do seu país en 1972 e de 1974 a 1981 Pikkuus foi parte do equipo olímpico soviético. Nas Olimpiadas de Montreal (1976) gañou o ouro contrarreloxio por equipos con Anatoli Chukanov, Valeri Kaminski e Vladimir Chaplygin. Nos campionatos do mundo gañou o ouro nos 100&nbsp;km por equipos en 1977 e a prata en 1975 e 1978. En 1977 Pikkuus gañou a Carreira da Paz .

Foi declarado deportista estoniano do ano en 1974 e 1978. Logo de se retirar do ciclismo en 1981 converteuse en piloto de rallies e en 1983 gañou o Rally de Saaremaa.

En 2001 recibiu a Orde da Cruz Vermella Estonia de terceira clase.

## Véxase tamén 
### Ligazóns externas 
* Biografía no ESBL
Cronoloxía

**Cronoloxía** (do grego antigo χρόνος *chrónos*, 'tempo', 'época determinada', 'período', e -λογία *-logía* —de λόγος *lógos*, 'palabra', 'expresión', 'estudo'—) é a actividade cuxa finalidade é determinar a orde temporal dos acontecementos históricos; forma parte, por tanto, da disciplina da historia.

Non hai suceso na historia que non xurda doutros que o precederan e que non chegue a ser a orixe doutros máis ou menos importantes.

Todas as grandes civilizacións adoptaron diversos métodos de cronoloxía, utilizando o curso dos corpos celestes, para medir o tempo. O maior ou menor acerto desta operación dependeu do maior ou menor adianto do pobo respectivo nos coñecementos astronómicos. Tamén influíu no cómputo dos días, meses e anos, a relixión, os historiadores e até os hábitos políticos e civís dos pobos. Non é, por tanto, de estrañar que resultaran métodos moi diferentes.

O concepto *cronoloxía* tamén se utiliza noutras áreas do coñecemento para relatar feitos.

## Véxase tamén 
* Era
* Cronoloxía da Grecia antiga
* Cronoloxía das principais cidades da historia
* Cronoloxía de Dragon Ball
* Cronoloxía de reis de Asiria 
* Cronoloxía do Antigo Oriente Próximo
* Cronoloxía do franquismo
* Cronoloxía do Universo
* Cronoloxía dos Presidentes dos Estados Unidos de América
Jesus Christ Pose

"**Jesus Christ Pose**" é unha canción da banda estadounidense de grunge Soundgarden, editada como primeiro sinxelo do seu álbum *Badmotorfinger* no ano 1991. O tema foi incluído no recompilatorio de 1997 *A-Sides*.

## Listaxe de cancións 
;CD (EEUU) e vinilo de 12" (RU) promocionais
#"Jesus Christ Pose" (Matt Cameron, Chris Cornell, Ben Shepherd, Kim Thayil)&nbsp;– 5:51

;Vinilo de 12" (RU)
#"Jesus Christ Pose" (Cameron, Cornell, Shepherd, Thayil)&nbsp;– 5:51
#"Stray Cat Blues" (Mick Jagger, Keith Richards)&nbsp;– 4:46

;Vinilo de 12" e CD (RU)
#"Jesus Christ Pose" (Cameron, Cornell, Shepherd, Thayil)&nbsp;– 5:51
#"Stray Cat Blues" (Jagger, Richards)&nbsp;– 4:46
#"Into the Void (Sealth)" (Chief Sealth, Ozzy Osbourne, Tony Iommi, Geezer Butler, Bill Ward)&nbsp;– 6:37
#"Somewhere" (Shepherd)&nbsp;– 4:21

;Vinilos promocionais de 7" e 12" (EEUU)
#"Jesus Christ Pose" (Cameron, Cornell, Shepherd, Thayil)&nbsp;– 5:51
#"Drawing Flies" (Cameron, Cornell)&nbsp;– 2:25
The Darkness

**The Darkness** é unha banda inglesa de glam rock procedente de Lowestoft, Suffolk, e fundada no ano 2000. O grupo está composto por Justin Hawkins (voces e guitarra), o seu irmán Dan Hawkins (guitarra e coros), Frankie Poullain (baixo e coros) e Ed Graham (batería), e caracterízase polas súas influencias do rock clásico e as súas elaboradas actuacións.

## Traxectoria 
The Darkness fixéronse famosos co lanzamento do seu álbum de estrea, *Permission to Land*, no ano 2003. Respaldado polos sinxelos "I Believe in a Thing Called Love", "Growing on Me", "Get Your Hands off My Woman" e "Love is Only a Feeling", o disco foi certificado cuádruplo platino no Reino Unido, con vendas de máis de 1.300.000 exemplares. No ano 2004 a banda gañou tres premios Brit: Mellor grupo británico, Mellor artista de rock británico, e Mellor álbum británico.

Despois de xirar extensamente promovendo o seu primeiro disco, Poullain deixou a banda no ano 2005, sendo substituído polo antigo técnico de guitarras Richie Edwards. O segundo álbum de estudio, *One Way Ticket to Hell... and Back*, foi publicado en novembro do ano 2005. No ano seguinte Justin Hawkins abandonou o grupo despois de completar con éxito un curso de rehabilitación polos seus problemas co alcohol e a cocaína. Como resultado, o resto dos membros formaron Stone Gods, e continuaron actuando e gravando sen Hawkins, que posteriormente lideraría o seu propio proxecto, Hot Leg.

O 15 de marzo de 2011 The Darkness anunciou concertos de reunión co baixista orixinal Frankie Poullain. O seu terceiro, *Hot Cakes*, álbum foi publicado o 20 de agosto do 2012.

## Discografía 
* *Permission to Land* - 2003 (Atlantic Records)
* *One Way Ticket to Hell... and Back* - 2005 (Atlantic Records)
* *Hot Cakes* - 2012 (Canary Dwarf, Play It Again Sam, Wind-Up)
* *Last of Our Kind* - 2015 (Canary Dwarf)

## Véxase tamén 
### Ligazóns externas 
* Páxina oficial
Alcáçovas

**Alcáçovas** é unha freguesía portuguesa do concello de Viana do Alentejo, con 268,13&nbsp;km² de superficie e 2.111 habitantes (2011). (Densidade: 7,9 h/km²).

Foi vila e sede de concello entre 1258 e 1836. Estaba constituído apenas pola freguesía da sede e tiña, en 1801, 1 613 habitantes.

A vila foi o lugar onde se asinou, o 4 de setembro de 1479, o **tratado de Alcáçovas** (ou **tratado de Alcáçovas-Toledo**) entre Afonso V e os Reis Católicos, que puxo fin á Guerra de Sucesión de Castela. O duplo nome do tratado débese a que foi inicialmente asinado na vila portuguesa por Afonso V de Portugal, e posteriormente ratificado na cidade de Toledo o 6 de marzo de 1480 polos Reis Católicos.
Outshined

"**Outshined**" é unha canción da banda estadounidense de grunge Soundgarden, editada como segundo sinxelo do seu álbum *Badmotorfinger* no ano 1991. Composta polo líder da banda Chris Cornell, "Outshined" foi incluída nos recompilatorios *A-Sides* (1997) e *Telephantasm* (2012), e aparece tamén no álbum ao vivo *Live on I-5* (2011).

## Listaxe de cancións 
Todos os temas copostos por Chris Cornell, agás onde se indique:
;CD e vinilo en 12" promocionais (EEUU)
#"Outshined" (edit)&nbsp;– 4:10
#"Outshined"&nbsp;– 5:11

;Vinilo en 12" promocional (EEUU)
#"Outshined" (edit)&nbsp;– 4:10
#"Cold Bitch"&nbsp;– 5:01

;CD (Alemaña)
#"Outshined" (edit)&nbsp;– 4:07
#"Outshined"&nbsp;– 5:11
#"Girl U Want" (Gerald Casale, Mark Mothersbaugh)&nbsp;– 3:29
#"Show Me" (Shepherd)&nbsp;– 2:47
#"Into the Void (Sealth)" (Chief Sealth, Ozzy Osbourne, Tony Iommi, Geezer Butler, Bill Ward)&nbsp;– 6:37

;Vinilo en 7" (RU)
#"Outshined"&nbsp;– 5:11
#"I Can't Give You Anything" (Dee Dee Ramone)&nbsp;– 2:16

;CD (Países Baixos)
#"Outshined" (edit)&nbsp;– 4:07
#"I Don't Care About You" (Fear)&nbsp;– 1:55
#"Can You See Me" (Jimi Hendrix)&nbsp;– 2:40
#"Outshined"&nbsp;– 5:11

;Vinilo en 12" promocional (RU)
#"Outshined" (edit)&nbsp;– 4:07
#"I Can't Give You Anything" (Ramone)&nbsp;– 2:16
#"Homicidal Suicidal" (Budgie)&nbsp;– 4:22
#"Outshined"&nbsp;– 5:11
Agarn

**Agarn** (en walser: *Agaru*) é un concello suízo do distrito de Leuk, no cantón de Valais. A súa poboación é de 801 habitantes (2011).

## Véxase tamén
### Ligazóns externas
*Páxina oficial do concello
Rally Botafumeiro de 2012

O **Rally Botafumeiro de 2012** foi a 24ª edición e a oitava e última rolda da tempada 2012 do Campionato de Galicia de Rally. Celebrouse entre o 1 e o 2 de decembro. O itinerario estaba composto por once treitos dos cales dous foron cancelados. O gañador foi Víctor Senra que conquistou a súa cuarta vitoria na proba. Segundo Luis Vilariño e terceiro Alberto López.

## Itinerario 
## Clasificación final 
## Notas 
## Véxase tamén 
### Ligazóns externas
Ardon

**Ardon** ou **Ardón** pode facer referencia a:

## Lugares
*Ardon, Suíza, concello suízo do cantón de Valais.
*Ardon, Loiret, concello francés do departamento de Loiret, na rexión de Centro-Val de Loira.
*Ardon, Jura, concello francés do departamento de Jura, na rexión de Borgoña-Franco Condado.
*Ardón, concello español da provincia de León, en Castela e León.

## Xeografía
*Río Ardon, río ruso da república de Osetia do Norte-Alania.
## Historia
*Ardón - rei visigodo da Septimania.
Bagnes

**Bagnes** é un concello suízo do distrito de Entremont, no cantón de Valais. A súa poboación é de 7&nbsp;807 habitantes (2011). Bagnes adoitaba ser o concello máis grande de Suíza (282,26&nbsp;km²) até a formación de Glarus Süd en 2011.

## Localidades 
* Val de Bagnes
* Bruson
* Champsec
* Cotterg
* Fionnay
* Le Châble
* Les Morgnes
* Lourtier
* Medières
* Mauvoisin
* Montagnier
* Prarreyer
* Sarreyer
* Verbier
* Versegères
* Villette

## Véxase tamén 
### Ligazóns externas 
* Páxina oficial do concello
Lista de concellos do cantón de Valais

miniatura|Concellos do cantón de Wallis
Hai 143 **concellos no cantón de Valais**, Suíza (febreiro de 2010).

* Agarn
* Albinen
* Anniviers
* Arbaz
* Ardon
* Ausserberg
* Ayent
* Bagnes
* Baltschieder
* Bellwald
* Betten
* Binn
* Birgisch
* Bister
* Bitsch
* Blatten
* Blitzingen
* Bourg-Saint-Pierre
* Bovernier
* Brig-Glis
* Bürchen
* Chalais
* Chamoson
* Champéry
* Charrat
* Chermignon
* Chippis
* Collombey-Muraz
* Collonges
* Conthey
* Dorénaz
* Eggerberg
* Eischoll
* Eisten
* Embd
* Ergisch
* Ernen
* Erschmatt
* Evionnaz
* Evolène
* Ferden
* Fiesch
* Fieschertal
* Finhaut
* Fully
* Gampel-Bratsch
* Grächen
* Grafschaft
* Grengiols
* Grimisuat
* Grône
* Guttet-Feschel
* Hérémence
* Icogne
* Inden
* Isérables
* Kippel
* Lalden
* Lax
* Lens
* Les Agettes
* Leuk
* Leukerbad
* Leytron
* Liddes
* Martigny
* Martigny-Combe
* Martisberg
* Mase
* Massongex
* Mex (VS)
* Miège
* Mollens (VS)
* Montana
* Monthey
* Mörel-Filet
* Mund
* Münster-Geschinen
* Naters
* Nax
* Nendaz
* Niedergesteln
* Niederwald
* Oberems
* Obergoms
* Orsières
* Port-Valais
* Randa
* Randogne
* Raron
* Reckingen-Gluringen
* Riddes
* Ried-Brig
* Riederalp
* Saas-Almagell
* Saas-Balen
* Saas-Fee
* Saas-Grund
* Saillon
* Saint-Gingolph
* Saint-Léonard
* Saint-Martin (VS)
* Saint-Maurice
* Salgesch
* Salins
* Salvan
* Savièse
* Saxon
* Sembrancher
* Sierre
* Simplon
* Sion
* St. Niklaus
* Stalden (VS)
* Staldenried
* Steg-Hohtenn
* Täsch
* Termen
* Törbel
* Trient
* Troistorrents
* Turtmann
* Unterbäch
* Unterems
* Val-d'Illiez
* Varen
* Venthône
* Vernamiège
* Vernayaz
* Vérossaz
* Vétroz
* Vex
* Veyras
* Veysonnaz
* Vionnaz
* Visp
* Visperterminen
* Vollèges
* Vouvry
* Wiler (Lötschen)
* Zeneggen
* Zermatt
* Zwischbergen

## Notas
Bitsch

O topónimo **Bitsch** pode referirse a:

***Bitsh**, concello suízo do cantón de Valais;
***Bitche** (en alemán: *Bitsch*), concello francés do departamento de Mosela;
***Bytča** (en alemán: *Bitsch*, en húngaro: *Nagybiccse*), cidade de Eslovaquia;

Amais, como apelido pode referirse a:
***Marcel Bitsch**, compositor francés (1921–2011);
Blatten

**Blatten** é un concello suízo do distrito de Westlich Raron, no cantón de Valais. En 2011 tiña 305 habitantes.

O 28 de maio de 2025 boa parte do concello quedou sepultado ao colapsar o glaciar de Birch, nos Alpes.

## Notas
## Véxase tamén
### Ligazóns externas
*Páxina oficial do concello
Período xeolóxico

Un **período xeolóxico** ou simplemente **período** é unha división dunha era xeolóxica na escala de tempo xeolóxico.

É o equivalente temporal do "sistema" utilizado en estratigrafía para definir os estratos e os fósiles. Os sistemas son quizais máis correntemente utilizados polos paleontólogos e xeólogos (así, as rochas do sistema devoniano son de feito as rochas do período devoniano), pero o concepto de período de tempo é fácil de asimilar polo gran público.

Unha subdivisión dos períodos é a época. En 2004, a Unión Internacional de Ciencias Xeolóxicas (IUGS) recoñeceu o ediacárico como período do Noeoproterozoico, a última incorporación a un período na escala de tempo xeolóxico en case 130 anos.

## Períodos definidos pola IUGS 
O organismo para a estandardización da escala dos tempos xeolóxicos é a Comisión Internacional sobre Estratigrafía, que opera no seo da Unión Internacional de Ciencias Xeolóxicas (IUGS) para establecer unha escala normnalizada e posta ao día dos descubrimentos dos científicos do munde enteiro. A táboa de aquí debaixo mostra os períodos oficialmente definidos pola IUGS até finais de 2004.

Outros périodos, dividindo as eras do Paleoproterozoico, Mesoproterozoico e Neoproterozoico (é dicir, as tres eras do eón Proterozoico), tamén son comunmente distinguidas e ensinadas.

## Notas
Brig-Glis

**Brig-Glis**, tamén coñecido como **Brig** (en francés: *Brigue-Glis*, en italiano: *Briga-Glis*) é un concello suízo do distrito de Brig, no cantón de Valais. A súa poboación é de 12.511 habitantes (2011).

## Localidades 
* Brig
* Glis
* Gamsen
* Brigerbad

## Véxase tamén 
### Ligazóns externas 
* Páxina oficial do concello
Zermatt

**Zermatt**, antigamente en francés, **Praborgne**, é unha comuna do distrito de Visp, situada no cantón de Valais en Suíza. Ten unha poboación durante todo o ano duns 5.800 habitantes e está clasificada coma cidade pola Oficina Federal de Estatística de Suíza (FSO).

Atópase no extremo superior do val de Mattertal a unha altura de 1.620 metros, ao pé dos picos máis altos de Suíza. Localízase a uns 10 km do Col de Theodul, de máis de 3.292 metros de altura, que limita con Italia. Zermatt é a comuna máis ao sur da *Sprachraum* (área lingüística) alemá. 

Zermatt é unha famosa estación de montañismo e esquí dos Alpes suízos, xunto con Sankt Moritz, Klosters-Serneus e Gstaad. Até mediados do século XIX era predominantemente unha comunidade agrícola. En 1865 produciuse a primeira e tráxica ascensión ao Cervino (Matterhorn), á que seguiu unha carreira polas montañas que arrodeaban a vila, o que deu inicio á construción de numerosas instalacións turísticas.

## Localidades 
* Blatten
* Findeln
* Gornergrat
* Ried
* Schwarzsee
* Z'mutt

## Transporte 
En Zermatt está prohibido o uso de automóbiles ou vehículos que usan combustibles, permitíndose unicamente o uso de coches eléctricos ou das ambulancias e servizos de seguridade cidadá. A vila é accesíbel en tren desde a comuna de Täsch (onde empeza a prohibición), así como desde Visp grazas á compañía de trens Matterhorn-Gotthard-Bahn, que xestiona a liña do Glacier Express xunto co Ferrocarril Rético.

## Véxase tamén 
### Ligazóns externas 
*Páxina oficial do concello
Rusty Cage

"**Rusty Cage**" é unha canción da banda estadounidense de grunge Soundgarden, editada como terceiro sinxelo do seu álbum *Soundgarden* no ano 1992. Composta polo seu líder Chris Cornell, "Rusty Cage" converteuse nun éxito instantáneo sendo publicada en diversos formatos. O tema foi incluído no recompilatorios *A-Sides* (1997) e *Telephantasm* (2010).

## Listaxe de cancións 
Todos os temas compostos por Chris Cornell, agás onde se indique.
;CD promocional (EEUU) e vinilo de 12" promocional (RU)
#"Rusty Cage" (edit)&nbsp;– 3:52
#"Rusty Cage"&nbsp;– 4:26

;CD promocional (EEUU)
#"Rusty Cage" (edit)&nbsp;– 3:52
#"Rusty Cage"&nbsp;– 4:26
#"Girl U Want" (Gerald Casale, Mark Mothersbaugh)&nbsp;– 3:29
#"Show Me" (Shepherd)&nbsp;– 2:47

;CD (Australia, Alemaña e o Reino Unido)
#"Rusty Cage" (edit)&nbsp;– 3:52
#"Rusty Cage"&nbsp;– 4:26
#"Touch Me" (Fancy)&nbsp;– 2:51
#"Stray Cat Blues" (Mick Jagger, Keith Richards)&nbsp;– 4:46

;Vinilo de 12" (RU)
#"Rusty Cage" (edit)&nbsp;– 3:52
#"Touch Me" (Fancy)&nbsp;– 2:51
#"Show Me" (Shepherd)&nbsp;– 2:47

;Vinilo de 7" (RU)
#"Rusty Cage"&nbsp;– 4:26
#"Touch Me" (Fancy)&nbsp;– 2:51

;CD (Países Baixos)
#"Rusty Cage" (edit)&nbsp;– 3:52
#"Big Bottom"/"Earache My Eye" (live) (Spinal Tap)/(Tommy Chong, Gaye DeLorme, Richard Marin)&nbsp;– 10:46
#*Recorded live on 10 de decembro de 1989 at the Whisky a Go Go nos Ánxeles, California.
Bourg-Saint-Pierre

**Bourg-Saint-Pierre** (en alemán: *St. Petersburg*) é un concello suízo do distrito de Entremont, no cantón de Valais. A súa poboación é de 219 habitantes (2011).

## Véxase tamén
### Ligazóns externas
*Páxina oficial do concello
Trofeo Memorial Quinocho 1997

A III edición do **Trofeo Memorial Quinocho** disputouse o 6 de agosto de 1997 en Vigo. Proclamouse vencedor o Vitória de Guimarães.
## Participantes
## Partido
## Notas
Santa Eufemia, Ambía, Baños de Molgas

**Santa Eufemia** é un lugar da parroquia de Ambía no concello ourensán de Baños de Molgas na comarca de Allariz - Maceda. Segundo o INE e do IGE en 2011 tiña 30 habitantes (15 homes e 15 mulleres), un máis ca en 2010 (14 homes e 15 mulleres).
Neste lugar está a capela de Santa Eufemia de Ambía.

## Notas
## Lugares e parroquias 
### Lugares de Baños de Molgas 
### Parroquias de Baños de Molgas 
## Notas
Cirene (mitoloxía)

Na mitoloxía grega, **Cirene** era a filla de Hipseo, rei dos lapitas, quen a tivo coa ninfa Clidánope.

Cirene renunciou ós labores propios das mulleres e dedicouse a vixiar os rabaños do seu pai. Nunha ocasión na que tivo que enfrontarse cun león para defender o seu gando chamou tanto a atención do deus Apolo que este namorouse dela e raptouna levándoa até o norte de África, onde fundou a cidade de Cirene na súa honra, situada onde hoxe se encontra Shahhat (Libia). Tiveron un fillo que chamaron Aristeo.
Estadio Nacional Complutense

O **Estadio Nacional Complutense**, popularmente coñecido como **Central**, é un recinto deportivo adicado á práctica do rugby, situado no campus da Universidade Complutense de Madrid. 

O 19 de novembro de 1931 foron inauguradas as instalacións deportivas da nova Cidade Universitaria de Madrid, que entre outras facilidades incluía un campo de rugby. Durante a guerra houbo combates na zona que causaron moita destrución. En 1940 comezou a recontrucción da Cidade Universitaria da man do arquitecto Javier Barroso. O actual recinto foi inaugurado o 12 de outubro de 1943. 

Acolle principalmente encontros do CD Arquitectura e do CR Cisneros. A selección de rugby de España tamén xoga os seus encontros como local neste campo, cuxa capacidade nas bancadas supera os 12.000 espectadores.
## Véxase tamén
### Ligazóns externas
* Páxina oficial da Federación Española de Rugby 
### Outros artigos
* Estadi Baldiri Aleu
* Campos de Pepe Rojo
Trofeo Memorial Quinocho 1998

A IV edición do **Trofeo Memorial Quinocho** disputouse o 9 de agosto de 1998 en Vigo. Proclamouse vencedor o Celta de Vigo.
## Participantes
## Partido
Trofeo Memorial Quinocho 2000

A VI edición do **Trofeo Memorial Quinocho** celebrouse en Vigo o 11 de agosto de 2000 a partido único. O campión foi o Celta de Vigo na quenda de penaltis.
## Participantes
## Partido
## Notas
Kiabi

**Kiabi** é un grupo francés de distribución de produtos de moda creado en 1978 para Roncq por Patrick Mulliez. Operando no sector das grandes superficies téxtiles, Kiabi é un dos líderes da industria.

O seu concepto de "moda a prezos baixos" baséase nos produtos dispoñibles para toda a familia.

Kiabi tiña 394 tendas en todo o mundo en xuño de 2010, incluíndo 310 en Francia, 61 en España, 18 en Italia e catro no Dom-Tom. As primeiras tendas en réxime de franquía puxéronse en marcha no 2005.

## Véxase tamén
### Ligazóns externas 
* Kiabi